CELEX: 32020D2124
Language: bg
Date: 2020-12-09 00:00:00
Title: Решение за изпълнение (ЕС) 2020/2124 на Комисията от 9 декември 2020 година за непредоставяне на разрешение на Съюза за групата биоциди „Contec Hydrogen Peroxide“ (нотифицирано под номер C(2020) 8394) (само текстът на английски език е автентичен)

17.12.2020   
               
               
                  BG
               
               
                  Официален вестник на Европейския съюз
               
               
                  L 426/54
               
            
         РЕШЕНИЕ ЗА ИЗПЪЛНЕНИЕ (ЕС) 2020/2124 НА КОМИСИЯТА
         от 9 декември 2020 година
         за непредоставяне на разрешение на Съюза за групата биоциди „Contec Hydrogen Peroxide“
         
            
               (нотифицирано под номер C(2020) 8394)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея от него,
         като има предвид, че:
         
                     (1)
                  
                  
                     На 25 януари 2017 г. в съответствие с член 43, параграф 1 от Регламент (ЕС) № 528/2012 Contec Cleanroom (UK) Ltd. подаде заявление за издаване на разрешение за група биоциди, наречена „Contec Hydrogen Peroxide“, от продуктов тип 2 съгласно описанието в приложение V към посочения регламент, като предостави писмено потвърждение, че компетентният орган на Обединеното кралство се е съгласил да направи оценка на заявлението. На 25 март 2019 г. Contec Europe пое функцията на титуляр на разрешение поради оттеглянето на Обединеното кралство от Европейския съюз, а компетентният орган на Словения се съгласи да поеме функцията на оценяващ компетентен орган, считано от 1 февруари 2020 г. Заявлението бе заведено в Регистъра за биоциди под номер на досието BC-GN057178-26.
                  
               
                     (2)
                  
                  
                     „Contec Hydrogen Peroxide“ съдържа водороден пероксид като активно вещество, което е включено в посочения в член 9, параграф 2 от Регламент (ЕС) № 528/2012 списък на Съюза на одобрените активни вещества.
                  
               
                     (3)
                  
                  
                     На 28 август 2019 г. в съответствие с член 44, параграф 1 от Регламент (ЕС) № 528/2012 оценяващият компетентен орган представи доклад за оценката и заключенията от нея на Европейската агенция по химикали („Агенцията“).
                  
               
                     (4)
                  
                  
                     На 7 април 2020 г. Агенцията представи на Комисията становище (2) относно „Contec Hydrogen Peroxide“ в съответствие с член 44, параграф 3 от Регламент (ЕС) № 528/2012.
                  
               
                     (5)
                  
                  
                     В становището се стига до заключението че „Contec Hydrogen Peroxide“ е „група биоциди“ по смисъла на член 3, параграф 1, буква т) от Регламент (ЕС) № 528/2012, но не отговаря на условието по член 19, параграф 1, буква б), подточка i) от посочения регламент.
                  
               
                     (6)
                  
                  
                     Съгласно становището на Агенцията заявителят не е доказал, че „Contec Hydrogen Peroxide“ е достатъчно ефективен поради несъответствия в рамките на представените проучвания за ефикасност, които не доказват, че са изпълнени всички приложими критерии.
                  
               
                     (7)
                  
                  
                     Комисията е съгласна със становището на Агенцията и поради това счита че е целесъобразно да не бъде предоставено разрешение на Съюза за групата биоциди „Contec Hydrogen Peroxide“.
                  
               
                     (8)
                  
                  
                     Мерките, предвидени в настоящото решение, са в съответствие със становището на Постоянния комитет по биоцидите,
                  
               ПРИЕ НАСТОЯЩОТО РЕШЕНИЕ:
         
            Член 1
            На Contec Europe не се предоставя разрешение на Съюза за предоставянето на пазара и употребата на групата биоциди „Contec Hydrogen Peroxide“.
         
         
            Член 2
            Адресат на настоящото решение Contec Europe, ZI Du Prat, Avenue Paul Duplaix, 56000 Vannes, Франция.
         
         
            Съставено в Брюксел на 9 декември 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 167, 27.6.2012 г., стр. 1.
         
            (2)  Становище на ECHA от 5 март 2020 г. относно предоставянето на разрешение на Съюза за групата биоциди „Contec Hydrogen Peroxide“, ECHA/BPC/248/2020, https://echa.europa.eu/bpc-opinions-on-union-authorisation.